(कविता)
बानर सन मूँह भेलन्हि हुनकर, सच ! अहं काल केर भोजन छी ।
 की मनुक्ख केर गप्प कही, देवहु केँ सबक़ सिखओलक ई । ।
 की मनुक्ख केर गप्प कही, देवहु केँ सबक़ सिखओलक ई । ।
 निज मन पर हमर नियण्त्रण अछि ।
 कहलन्हि - के हमरा डोला सकत ?
 त्रिभुवन केँ - मोर आमण्त्रण अछि ।
 ब्रम्हाक तनय, विष्णूक भक्त,
हर विषय सँ हम - निर्लिप्त थिकहुँ ।
 की काम - वासना - क्रोध - लोभ,
की मोह - द्वेष, सभ जय कयलहुँ ।
 बानर सन मूँह भेलन्हि हुनकर, सच ! अहं काल केर भोजन छी ।
 की मनुक्ख केर गप्प कही, देवहु केँ सबक़ सिखओलक ई । ।
 सर्जक बड़का - हम कथाकार,
हम गीतकार वा गजलकार ।
 हम के छी - ककरहु कही तुच्छ,
आ कही "कूथि कऽ लिखनिहार" ?
 की नीक - बेजाए ? तकर निर्णय,
करताह पाठक - जन, सुधी - समाज ।
 हम तऽ लेखक, लिखबाक कर्म,
हम के छी परमिट बँटनिहार ?
 जँ छी महान, तऽ लोक कहत; अपनहि निज गाल बजओने की ।
 की मनुक्ख केर गप्प कही, देवहु केँ सबक़ सिखओलक ई । ।
 वा हमर केओ परिचित चिन्हार ।
 जनिका जतबा जे शक्य लिखथु,
हर जन केँ अभिव्यक्तिक अधिकार ?
 सभ केँ माथा सोचबाक लेल,
आ हाथ भेटल लिखबाक लेल ।
 नञि जन्मजात केओ सिद्धहस्त,
छी समय, निपुण बनबाक लेल ।
 इएह मूँह - हाथ आदर दैत'छि, आ बहुतहु केँ लतिअओलक ई ।
 की मनुक्ख केर गप्प कही, देवहु केँ सबक़ सिखओलक ई । ।
 जँ छी आलोचक - समालोचना,
नीक - बेजाए सभटा देखी ।
 अपना खेमा, अनकर खेमा,
दुहु कात परिक्षण समलेखी ।
 अपना खेमा अधलाहो नीक,
अनका जँ कही हम - सब तीते ।
 तऽ चानि पर खापड़ि निश्चित अछि,
छी कालक गति अनुपम, ठीके ।
 "समय" हाथ निर्णय सभ - टा, कत दुर्ग - दर्प भँसिअओलक ई ।
 की मनुक्ख केर गप्प कही, देवहु केँ सबक़ सिखओलक ई । ।
 १) ॰ एहि कविता केर विषय वस्तुक प्रेरणा "विदेह" पर विगत २ महीना सँ चलि रहल वार्तालाप सभ सँ मनःस्फुर्त भेल अछि । तेँ फेसबुक पर "विदेह" कम्युनिटीक एडमिन लोकनि केँ सादर धन्यवाद ।
 २) ॰ ई सन्दर्भ "विष्णु - पुराण" मे वर्णित एक कथा सँ लेल गेल अछि ।
 ३) ॰ एहि ठाम प्रयुक्त "अनचिन्हार" शब्द "अपरिचित" केर परिचायक थिक (चिन्हारक उनटा) । कोनहु व्यक्तिविशेष सँ एकर कोनहु प्रकारक सम्बन्ध नञि अछि । 